Title: กฎ ก.ค. ฉบับที่ 6 (พ.ศ. 2527) ออกตามความในพระราชบัญญัติระเบียบข้าราชการครู พ.ศ. 2523 ว่าด้วยการสั่งให้ข้าราชการครูประจำหน่วยงานทางการศึกษา ประจำกรม หรือประจำกอง

กฎ ก

กฎ ก.ค.
ฉบับที่ ๖
(พ.ศ. ๒๕๒๗)
ออกตามความในพระราชบัญญัติระเบียบข้าราชการครู
พ.ศ. ๒๕๒๓
ว่าด้วยการสั่งให้ข้าราชการครูประจำหน่วยงานทางการศึกษา
ประจำกรม
หรือประจำกอง
-------------

                        อาศัยอำนาจตามความในมาตรา
๗ (๒) และมาตรา ๕๘ แห่งพระราชบัญญัติ
ระเบียบข้าราชการครู พ.ศ. ๒๕๒๓ ก.ค.
โดยได้รับอนุมัติจากคณะรัฐมนตรี ออกกฎ ก.ค. ไว้ 
ดังต่อไปนี้
                        ข้อ
๑ 
การสั่งให้ข้าราชการครูประจำหน่วยงานทางการศึกษาประจำกรม หรือ
ประจำกอง ให้พิจารณาสั่งได้ในกรณีดังต่อไปนี้
                        (๑)
กรณีถูกกล่าวหาว่ากระทำผิดวินัยอย่างร้ายแรง หรือต้องหาว่ากระทำ
ความผิดอาญาอันมิใช่เป็นความผิดที่ได้กระทำโดยประมาท
หรือความผิดลหุโทษ และหากให้
ผู้นั้นคงอยู่ในตำแหน่งต่อไปจะเป็นอุปสรรคต่อการสืบสวน
สอบสวน หรือเสียหายแก่ราชการ
                        (๒)
กรณีไปศึกษาในประเทศหรือต่างประเทศ หรือฝึกอบรมหรือดูงานใน
ต่างประเทศ
                        (๓)
กรณีอื่นที่มีความจำเป็นพิเศษ เพื่อประโยชน์แก่ราชการ
                        ข้อ
๒ 
การสั่งให้ข้าราชการครูประจำหน่วยงานทางการศึกษาประจำกรม หรือ
ประจำกอง ตามข้อ ๑
ให้สั่งได้เป็นการชั่วคราวและตามความจำเป็น แต่ตามข้อ ๑ (๑) และ (๓) 
ต้องไม่เกินหกเดือน ถ้าเกินกำหนดเวลาดังกล่าว ให้เสนอ ก.ค.
เพื่อพิจารณาอนุมัติเป็นราย ๆ ไป
                        ข้อ
๓  ให้ผู้มีอำนาจสั่งบรรจุตามมาตรา
๔๒ เป็นผู้สั่งให้ข้าราชการครูประจำ
หน่วยงานทางการศึกษา ประจำกรม หรือประจำกอง
โดยให้พ้นจากตำแหน่งหน้าที่เดิมนับแต่
วันประจำหน่วยงานทางการศึกษาประจำกรม หรือประจำกอง
แล้วแต่กรณี
                        ข้อ
๔  เมื่อหมดความจำเป็นหรือเมื่อครบกำหนดเวลาตามที่กล่าวในข้อ
๒ แล้ว 
ให้ผู้มีอำนาจสั่งบรรจุตามมาตรา ๔๒
สั่งให้ผู้นั้นกลับเข้าปฏิบัติหน้าที่ในตำแหน่งเดิม หรือสั่ง
แต่งตั้งให้ดำรงตำแหน่งอื่นซึ่งได้รับเงินเดือนในระดับเดียวกันที่ต้องใช้คุณสมบัติเฉพาะที่ผู้นั้น
มีอยู่
                        กรณีสั่งแต่งตั้งให้ดำรงตำแหน่งอื่นซึ่งได้รับเงินเดือนในระดับเดียวกัน
ที่ต้องใช้
คุณสมบัติเฉพาะที่ผู้นั้นมีอยู่ ให้ดำเนินการตามมาตรา ๔๒
                        ข้อ
๕ 
ให้ข้าราชการครูที่ถูกสั่งไปประจำหน่วยงานทางการศึกษาประจำกรม 
หรือประจำกอง
ได้รับเงินเดือนในระดับและขั้นเท่าที่ได้รับอยู่เดิม
                        เพื่อประโยชน์ในการแต่งตั้ง
การเลื่อนขั้นเงินเดือน การรักษาวินัย และการ
ออกจากราชการของข้าราชการครูที่ถูกสั่งไปประจำหน่วยงานทางการศึกษา
ประจำกรม หรือ
ประจำกอง ตามกฎ ก.ค.
นี้ให้ถือเสมือนว่าข้าราชการดังกล่าวดำรงตำแหน่งเดิม

                                           ให้ไว้ ณ
วันที่ ๑๖ มกราคม พ.ศ. ๒๕๒๗
                                                                ชวน หลีกภัย
                                                 รัฐมนตรีว่าการกระทรวงศึกษาธิการ
                                                               ประธาน ก.ค.

+------------------------------------------------------------------------------------------------------+
หมายเหต ุ:- เหตุผลในการประกาศใช้กฎ ก.ค. ฉบับนี้ คือ
เนื่องจากมาตรา ๕๘ แห่งพระราช
บัญญัติระเบียบราชการครู พ.ศ. ๒๕๒๓
บัญญัติให้การสั่งให้ข้าราชการครูประจำหน่วยงานทาง
การศึกษา ประจำกรม หรือประจำกอง แล้วแต่กรณีเป็นการชั่วคราว
โดยให้พ้นจากตำแหน่งหน้าที่เดิม 
และการให้ได้รับเงินเดือน การแต่งตั้ง
การเลื่อนขั้นเงินเดือน การรักษาวินัย และการออกจาก
ราชการของข้าราชการครู
ที่ถูกสั่งไปประจำหน่วยงานทางการศึกษา ประจำกรม หรือประจำกอง 
ต้องเป็นไปตามหลักเกณฑ์และวิธีการที่กำหนดในกฎ ก.ค.
จึงจำเป็นต้องออกกฎ ก.ค. นี้

[รก. ๒๕๒๗/๒๐/๙พ./๑๐ กุมภาพันธ์ ๒๕๒๗]